OzLabs/hebrew-wiki-articles huggingface dataset:
חבייר אורוטי

פרנסיסקו חבייר גונסאלס אורוטיקואצ'ה (בבסקית: Francisco Javier González Urruticoechea; נולד ב-17 בנובמבר 1952 בסן סבסטיאן שבספרד - נפטר בברצלונה ב-24 במאי 2001), הידוע בשם המקוצר חבייר אורוטי, היה כדורגלן ספרדי-בסקי ששיחק בעמדת השוער במדי הקבוצות ריאל סוסיאדד, אספניול וברצלונה ובנבחרות ו. ב-1981 זכה בתואר "הכדורגלן הספרדי של השנה" על ידי העיתון "דון בלון" וב-1984 זכה ב"פרס זאמורה" שמוענק לשוער הטוב בלה ליגה.

בזמנו בברצלונה נערץ הן על ידי אוהדי הקבוצה והן על ידי חבריו לקבוצה. הוא זכור לימים כאחד משועריה הטובים ביותר, לצד ריקארדו זאמורה ואחרים. הצטרפותו של השוער הבסקי אנדוני זוביזרטה סימנה את סוף הקריירה שלו. הוא פרש ממשחק ב-1988 והחל לעבוד כמאמן שוערים בברצלונה. ב-24 במאי 2001 נהרג בתאונת דרכים.

==קריירה==
אורוטי החל את הקריירה שלו בקבוצת המילואים של ריאל סוסיאדד ב-1969. הוא ערך את הופעת הבכורה שלו בקבוצה הבוגרת ב-1973. ב-1977 הצטרף לאספניול, שבתקופתו עמה הוענק לו פרס "דון בלון". בתום ארבע עונות באספניול, עבר ליריבתה העירונית ברצלונה. בתחילה היה השוער השני, אחרי פדרו ארטולה, אך בהדרגה תפס את מקומו.

לצד שחקנים כגון ברנד שוסטר ודייגו מראדונה היה אורוטי שחקן מפתח בסגל הקבוצה שאומנה על ידי טרי ונבלס. הקבוצה זכתה באליפות ספרד בעונת 1984/85. ב-24 במרץ 1985 עצר בעיטת עונשין ובכך הבטיח לברצלונה את התואר. כשנה לאחר מכן שותף בגמר גביע אירופה לאלופות 1986 עם הקבוצה. בדרכה לשם, במשחק הגומלין של חצי הגמר, במצב של 3-0 לטובת היריבה מהמשחק הראשון, מחה אורוטי על פסיקת שער גבולי (כאשר הכדור היה על קו השער אך לא עבר אותו במלואו) לטובת היריבה. זה אפשר לברצלונה להחזיר שלושה שערים משלה ולהביא את המשחק לדו-קרב בעיטות עונשין. אורוטי הציל בעיטה קריטית והבקיע אחד משלו, ובכך עזר לקבוצתו להעפיל לגמר.

===נבחרת לאומית===
אורוטי שיחק 5 פעמים במדי נבחרת ספרד בין 1978 ל-1980. הוא היה בסגל הנבחרת לגביעי העולם 1978, 1982, ו-1986 וליורו 1980 אך לא שותף באף משחק. בנוסף, שיחק פעמיים במדי נבחרת חבל הבסקים ב-1979 וב-1980.

==קישורים חיצוניים==

* [https://www.fcbarcelona.com/club/history/card/francisco-javier-gonzalez-urruticoechea-urruti אורוטי] באתר הרשמי של מועדון הכדורגל ברצלונה
* [http://www.rsssf.com/miscellaneous/spanpoy.html הכדורגלן הספרדי של השנה]

קטגוריה:שוערי כדורגל ספרדים
קטגוריה:שוערי כדורגל בסקים
קטגוריה:כדורגלנים בסקים
קטגוריה:כדורגלני ריאל סוסיאדד
קטגוריה:כדורגלני אספניול
קטגוריה:כדורגלני ברצלונה
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:סן סבסטיאן: כדורגלנים
קטגוריה:הרוגי תאונות דרכים בספרד
קטגוריה:מאמני שוערים ספרדים
קטגוריה:כדורגלני מונדיאל 1978
קטגוריה:כדורגלני מונדיאל 1982
קטגוריה:כדורגלני יורו 1980
קטגוריה:כדורגלני מונדיאל 1986
קטגוריה:ספרדים שנולדו ב-1952
קטגוריה:ספרדים שנפטרו ב-2001
חלדרלנד

חלדרלנד (בהולנדית: ) הוא מחוז במזרח הולנד. בירת המחוז היא העיר ארנהם, והעיר הגדולה ביותר בו היא ניימכן. מחוז זה הוא הגדול בהולנד מבחינת שטחו, והוא משתרע על פני 4,975 קמ"ר, אך אוכלוסייתו היא הרביעית בגודלה בלבד ומונה 1,975,704, מה שהופך את המחוז לשישי בצפיפותו (397 איש לקמ"ר).

לפי נתוני הלשכה המרכזית לסטטיסטיקה של הולנד משנת 2002/2003, ל-35% מאוכלוסיית המחוז אין דת, 30% מהתושבים פרוטסטנטים, 28% קתולים, 4% מוסלמים ו-3% מגדירים את עצמם אחרת.

במחוז חלדרלנד נמצא הפארק הלאומי הוכה פלוהה ובו גם מוזיאון קרולר-מילר.

==קישורים חיצוניים==

* 

* 

*
קטגוריה:הולנד: מחוזות
ישיבת נתיבות עולם

ישיבת נתיבות עולם היא ישיבה חרדית-ליטאית לחוזרים בתשובה ישראלים, השוכנת בבני ברק.

הישיבה, שהיא בין הישיבות החרדיות הראשונות בישראל המיועדות רק לחוזרים בתשובה ישראלים, נוסדה בל"ג בעומר ה'תש"ם (1980 ) על ידי הרב יוסף ברוק, בברכת הרב אלעזר מנחם שך. בנשיאות הישיבה עמדו הרב שך עצמו והרב חיים פרידלנדר.

בהקמת הישיבה השתתף הרב שמחה כהן שאף עומד בראשותה עד פטירתו (מרץ 2023, ניסן תשפ"ג).

== המסלול בישיבה ==
גילם הממוצע של תלמידי הישיבה גבוה משמעותית יותר מאשר בישיבות ליטאיות סטנדרטיות, כתוצאה מכך שהחזרה בתשובה נעשית לרוב בגיל מבוגר יותר. עם זאת בישיבה נעשה ניסיון לבנות מסגרת ישיבתית רגילה ויש בה מסלול ההתקדמות מדורג במשך חמש שנים. הלימוד מתקיים במשך כל היום ומודגש הצורך לשהות בפנימיית הישיבה, במטרה להתנתק מהעולם החילוני. בצמוד לישיבה מתקיים גם כולל אברכים שרובם חוזרים בתשובה. 

הישיבה מסיעת לחוזרים בתשובה, להתערות בציבור החרדי. 

בחופשות מתקיימת במקום "ישיבת בין הזמנים" לתלמידים החפצים בכך. במסגרת זו משתתפים גם רבים מתושבי האזור.

הישיבה מוציאה לאור, מאז אלול תשנ"ט, את הירחון "עת לחשוב (בחמשת הגליונות הראשונים: "עת לשוב") - כתב עת לחשיבה יהודית ולנעשה בעולמה של תשובה".

לישיבה שלוחה בעיר תל אביב בשם "דרך עץ החיים", בראשותה עומד הרב שמחה יעקובוב.

===צוות הרבנים===
* ר"מים: הרב ישראל ארנון, הרב נחמן בלומנשטוק, הרב יששכר שטיינהרטר, הרב משה אברהם רייכנברג. הרב יצחק ברנר, מראשוני הר"מים, נפטר בשנת 2008, הרב אברהם אדרת נהרג בשנת 2020 בתאונת דרכים. 
* משגיח: הרב נחום דיאמנט.

===מבוגרי הישיבה===
* פרופ' דורון אאורבך - פרופסור לכימיה באוניברסיטת בר-אילן.
* הרב ד"ר מיכאל אברהם - ד"ר לפיזיקה ור"מ במכון הגבוה לתורה של אוניברסיטת בר-אילן.
*יוני גרשטיין - צייר וקריקטוריסט.
* נח הרץ - סא"ל בחיל האוויר, שהתפרסם בנופלו בשבי הסורי במלחמת יום הכיפורים.
* רענן נאמן - מפקד טייסת קרב, בעל עיטור המופת.
* פרופ' דב סקיבין - פרופ' למטאורולוגיה באוניברסיטת בן-גוריון
* דני שטג - שחקן
* חנן לדרמן - שחקן
* אהוד בנאי - זמר

==לקריאה נוספת==
* שיח שבים, האזין, כתב וערך משה גרילק. בני ברק, הוצאת פלג, תשנ"ה (1995) - ספר שבו מתועדות שיחות של בוגרי ותלמידי הישיבה על חזרתם בתשובה ונושאים נוספים.
* מוסדות נתיבות עולם - 25 : כ"ה שנים לישיבת נתיבות עולם, (תש"מ - תשס"ה), בני ברק, תשס"ה

==קישורים חיצוניים==
* 
* [http://www.beinenu.com/faceted_search/results/field_institute4lesson%253A5667 מאות שיעורים לצפייה מרבני ישיבת "נתיבות עולם"] באתר בינינו
* 

== הערות שוליים ==

*
נתיבות עולם
נתיבות עולם
נתיבות עולם
דונלד האריסון

דונלד האריסון
דונלד האריסון (באנגלית: Donald Harrison; נולד ב-23 ביוני 1960 בניו אורלינס לואיזיאנה) הוא נגן סקסופון ג'אז אמריקאי. האריסון עוסק גם בסגנונות אחרים, דוגמת היפ הופ ורית'ם אנד בלוז.

== קריירה כנגן ==
האריסון החל את הקריירה שלו בשנות שמונים בשליחי הג'אז של ארט בלייקי, הוא גם עזר בהנהלה האומנותית חלק מהתקופה. לאחר מכן בשנות התשעים ניגן בציידי הראשים ("The Headhunters") הרכב ג'אז פאנק ופיוז'ן מוכר ופופולרי.

האריסון ניגן עם מוזיקאים רבים ונחשבים דוגמת ארט בלייקי, מיילס דייוויס, מק'קויי טיינר, רוי היינס, נט אדרלי, רון קרטר, טוני ויליאמס ורבים אחרים. 

האריסון גם מוביל הרכבים, הוא הוציא מספר אלבומים בסגנון פוסט-בופ והארד בופ. הוא משלב בנגינה ובהלחנה שלו גם השפעות ממוזיקה שחורה אחרת מלבד ג'אז, כמו היפ הופ ורית'ם אנד בלוז. 

בינואר 2007 נבחר לאיש השנה של עיתון הג'אז ג'אזיז.

מתוך הזדהות עם עיר הולדתו כל הרווחים מאלבומו "Nouveau Swing" ילכו לנפגעי הוריקנים.

ב-2015 הופיע בישראל כחלק מסדרת ג'אז חם
== קריירה כמורה ==
האריסון היה אחראי על חינוכם המוזיקלי של כמה וכמה נגנים כולל כריסטיאן סקוט שהיה מועמד לפרס גראמי (והוא גם אחיינו של האריסון). כמו כן הוא מככב בסרטו של ספייק לי "When the Levees Broke".

נוסף על כן, ניהל האריסון את בית הספר החדש לג'אז של בית הספר איזידור ניומן בניו אורלינס אשר.

== קישורים חיצוניים ==

* 

== הערות שוליים ==

קטגוריה:אמריקאים שנולדו ב-1960
קטגוריה:אמני קולומביה רקורדס
קטגוריה:נגני ג'אז: סקסופוניסטים
קטגוריה:נגני בי בופ
קטגוריה:שליחי הג'אז
מכמש

מִכְמָשׂ (גם: מִכְמָס) הייתה עיר מרכזית בנחלת שבט בנימין בתקופת המקרא ובתקופת בית שני. לפי התיאור המקראי, מכמש שכנה צפונית לגבע ובסמוך למגרון.

==מקור השם==
בחלק מהמקורות נכתב "מכמס". היו ששיערו ששם המקום נובע מהשורש כ.מ.ס, על שום שהמקום כמוס בין הגבעות.

==זיהוי==
העיר הקדומה מזוהה כיום ב"תל מרים", הסמוך לכפר הערבי "מח'מאס" המשמר את השם הקדום, ואשר נמצא בהתאם לתיאור המקראי מצפון לכפר "ג'בע" (הוא גבע המקראית). ההתנחלות מעלה מכמש הוקמה מזרחית למח'מאס, ונקראת על שם העיר הקדומה.

==מכמש במקורות==
העיר נזכרת לראשונה בתיאור מלחמת מכמש בין יהונתן בן שאול המלך לפלשתים שחנו בה: .

העיר נזכרת גם בתיאור מסע סנחריב לעבר ירושלים: .

מכמש הייתה אחת הערים אליהן שבו עולי בבל: , וכן: .

מאוחר יותר, נזכרת מכמש כעיר בה ריכז יונתן החשמונאי את שלטונו בתקופת מרד החשמונאים.

חז"ל ציינו את העיר לשבח בשל המנחות שהובאו ממנה לבית המקדש: .

אוסביוס, בחיבורו האונומסטיקון (תחילת המאה ה-4 לספירה), מציין את מכמש בימיו כ"כפר גדול".

==ראו גם==
* מגרון (יישוב מקראי)
* קרב מכמש

==לקריאה נוספת==
* יואל אליצור, "שרידי דרך-מלך ישראלית בין גבע למכמש", בתוך: זאב ארליך (עורך), ...לפני אפרים ובנימין ומנשה..., קובץ מחקרים ותגליות בגאוגרפיה-היסטורית, ירושלים: המועצה האזורית מטה בנימין, תשמ"ה 1985, עמ' 71–82.

==קישורים חיצוניים==
* שמואל ורגון, [http://www.daat.ac.il/DAAT/kitveyet/niv/vargon-1.htm ההבט הגאוגרפי של קרב מכמש], אתר 'דעת'
* משה גרסיאל, [http://www.vbm-torah.org/vtc/0040309.doc קרב מכמש, עיון היסטורי ספרותי] 
* 
* 

==הערות שוליים==

קטגוריה:נחלת שבט בנימין
קטגוריה:יישובי המקרא
קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
היפאסוס

היפאסוס (ביוונית: Ίππασος) היה פילוסוף יווני מהאסכולה הפיתגוראית שחי במאה החמישית לפנה"ס. מוצאו מהעיר מטאפונטום שביוון הגדולה.

פאפוס מאלכסנדריה מייחס את גילוי המספרים האי-רציונלים לאסכולה הפיתגוראית (על פי משפט פיתגורס, אורך היתר במשולש ישר-זווית שאורך שני ניצביו 1 הוא השורש הריבועי של 2), אולם הגילוי נשמר בסוד על-מנת שלא לסתור את הטענה של האסכולה הפיתגוראית שהעולם כולו ניתן לתיאור כיחסים בין מספרים טבעיים. פאפוס מציין שהראשון שחשף סוד זה סולק בטביעה. יאמבליכוס מביא שלל סיפורים סותרים על חבר האסכולה הפיתגוראית שנענש על ידי האלים בטביעה, ואחד הסיפורים מציין שהיפאסוס נענש בטביעה. סיפורים אלה מצטרפים יחדיו לייחוס הגילוי של המספרים האי-רציונליים להיפאסוס.

אמינות סיפורים אלה מוטלת בספק, וחוקרים בני זמננו סבורים כי גילויים של המספרים האי-רציונליים לא זעזע את עולמו של פיתגורס. הם מסבירים שהמקור לאגדה זו הוא שהיוונים בתקופתו של פיתגורס, השתמשו באותה מילה כדי לתאר מספרים אי רציונליים, כאלה שאינם יחס בין שני מספרים שלמים, וכדי לתאר תופעה "לא רציונלית", כלומר תופעה ש"לא תיאמן".

אגדות אחרות מספרות שהיפאסוס סולק מהאסכולה הפיתגוראית מפני שפרסם את אמונותיהם, או שהוטבע כיוון שייחס לעצמו את גילוי מבנהו של הדודקהדרון, גוף שכל פאותיו הם מחומשים משוכללים. קיימת הוכחה, שגילויה מיוחס להיפאסוס, שהיחס בין אורך האלכסון במחומש משוכלל לאורך בסיסו הוא מספר אי רציונלי. היפאסוס היה הראשון שחקר את התהודה ואת האקוסטיקה. חלק מחיבוריו שרד עד ימינו.

==קישורים חיצוניים==

* 
<div class="mw-content-ltr">
* Kurt Von Fritz, [http://www.jstor.org/stable/1969021 The Discovery of Incommensurability by Hippasus of Metapontum], Annals of Mathematics Second Series, Vol. 46, No. 2, April 1945, pp. 242-264
</div>

קטגוריה:פילוסופים קדם-סוקרטים
קטגוריה:מתמטיקאים מיוון העתיקה
קטגוריה:פילוסופים יוונים
אלקמאון מקרוטון

אלקמאון מקרוטון (ביוונית: Ἀλκμαίων) היה פילוסוף יווני הנחשב לאחד מאבות האנטומיה. לא ידוע בוודאות מתי חי אלקמאון, אך נאמר עליו שהיה מתלמידיו של פיתגורס, ואם כך הדבר הרי שהוא חי בסוף המאה ה-6 לפנה"ס ובתחילת המאה ה-5 לפנה"ס. הוא נולד בעיר קרוטונה שבדרום איטליה של היום. לא ידוע אם אלקמאון היה רופא ואם ביצע ניתוחים בעצמו.

רוב ספריו של אלקמאון עוסקים ברפואה, בפילוסופיה ובנושאים קרובים. הוא עסק בין השאר בהתפתחות העובר, בשינה, במחלות, במוות, בשאלת נצחיות הנשמה, ובנושאים נוספים מתחומי הפסיכולוגיה והאפיסטמולוגיה. כתביו של אלקמאון בנושאי רפואה התבלטו במחשבה מקורית. כך למשל, הוא היה הראשון שהבין כי המוח הוא האיבר שאחראי להכרה ולהבנה, והוא היה הראשון שהבדיל בין תפיסה והבנה. כמו כן, אלקמאון הבין שצריך להיות קשר בין החושים למוח.

אלקמאון עסק בספריו גם באסטרונומיה ובקוסמולוגיה. 

==קישורים חיצוניים==
*[http://plato.stanford.edu/entries/alcmaeon/ אודות אלקמאון באנציקלופדיה לפילוסופיה של סטנפורד]
* 

קטגוריה:פילוסופים קדם-סוקרטים
קטגוריה:היסטוריה של הרפואה
ביספנול A

ביספנול איי (BPA, Bisphenol A) הוא חומר כימי בשימוש בתעשיית הפלסטיקה. משמש בעיקר כאחד מאבני הבניין (מונומר) בפוליקרבונט, וכן להכנת שרף אפוקסי. על פי מחקרים שונים שהתפרסמו בתחילת המאה ה-21, החומר חשוד בפגיעה בפוריות של נשים ובשיבוש פעילות הורמונלית אצל תינוקות והאצת התפתחותם המינית, גרימת הפרעות בגדילה והשמנת יתר. עם זאת, ארגון בריאות האוכל של האיחוד האירופאי קבע כי רמות החשיפה לבני אדם הן נמוכות כל כך, כך שאין סכנה מהחומר לבני אדם.

מבנהו הכימי של החומר ביספנול A

== יישומים ==
* מוצרים שונים מפוליקרבונט המשמשים גם לתינוקות: בקבוקים, נשכנים, מוצצים ועוד.
* שרפים אפוקסיים משמשים להכנת נייר תרמי (המשמש לדוגמה להדפסת קבלות בחנויות) וכציפוי לאריזות מתכתיות למזון ושתייה (לדוגמה פחיות שימורים).
* בשנות ה-30, סונתז כימיקל זה כתרופה הורמונלית לנשים, חומר הדומה לאסטרוגן.

== החשד לנזקים הנגרמים כתוצאה מהשימוש בחומר ==
במחקרים שונים נמצא, כי מינונים קטנים ביותר של ביספנול A בחיות, יכולים לגרום לשינוי במבנה המוח, וכתוצאה מכך, בהתנהגות ובתגובה החיסונית. היצרנים וחברות המשמשות צרכנים של הכימיקל, טענו, בהסתמך על מחקר שנערך על 19 נחקרים באוניברסיטת הרווארד, שהכימיקל אינו מזיק לבני אדם במינונים אלו. 

באוקטובר 2008 קבעה ממשלת קנדה מפורשות כי ביספנול A הוא חומר רעיל והודיעה כי היא מתעתדת לקיים חקיקה, אשר תאסור שיווק בקבוקים לתינוקות המכילים את החומר.

במרץ 2009 החליטו ששת היצרנים הגדולים של בקבוקי התינוקות בארצות הברית, אוונט, גרבר, פלייטקס, ד"ר בראון, דיסני פירסט יירס ואיבנפלו, לחדול מרצונן משימוש בחומר זה.

משרד הבריאות הורה לבתי החולים להפסיק להשתמש בבקבוקים המכילים את הכימיקל ביספנול A להאכלת תינוקות מאושפזים ויילודים. זאת לדברי משרד הבריאות בשל "עיקרון הזהירות המונעת" ולא בשל הוכחות מדעיות חדשות. בקנדה ובאיחוד האירופי נאסר השימוש לחלוטין.

בפברואר 2022, עתרו ארגונים שונים, ביניהם האגודה האמריקאית לאנדוקרינולוגיה (Endocrine Society), למנהל המזון והתרופות האמריקאי בבקשה למשוך את האישורים שניתנו לשימוש ב-BPA לצרכים שונים, ובכלל זאת להגביל את השימוש בחומר באריזות מזון. הפנייה נעשתה לאחר שפאנל מומחים של הארגון האירופי לבטיחות במזון (EFSA) מצא שנזק מחשיפה לחומר יכול להיגרם כתוצאה מרמת חשיפה נמוכה בהרבה ממה שהיה נהוג לחשוב קודם לכן.

== קישורים חיצוניים ==

* 
* 
* 
* [http://www.bisphenol-a.org אתר על הביספנול A] מטעם [http://www.americanchemistry.com/plastics איגוד התעשיות הכימיות באמריקה] <small>(באנגלית)</small>
* 
* 

==הערות שוליים==

קטגוריה:תרכובות אורגניות
קטגוריה:חומרי גלם
קטגוריה:תזונה בינקות
קטגוריה:הרעלת מזון
__ללא_תוכן__
ממוצע נע

הדגמה של ממוצע נע (גרף צהוב) וברקע הנתונים עצמם
ממוצע נע הוא כלי סטטיסטי, בו נעשה שימוש בשיטת הניתוח הטכני בשוק ההון, במטרה לזהות את כיוון המגמה של מניות. 

אם שער המניה נמצא מעל הממוצע הנע – המניה נמצאת במגמת עליה, ואם שער המניה מתחת לממוצע הנע – המניה נמצאת במגמת ירידה. הממוצע הנע הוא בעצם שקלול של שערי המניה בימים האחרונים של המסחר, ולכן, אם שער המניה ביום מסוים גבוה מהממוצע – הרי שהמניה בעלייה, ולהפך.

לצורך חישוב הממוצע ניתן להשתמש בטווחי זמן שונים וזאת בהתאם למגמה אותה אנו רוצים לבחון, עבור המגמה המינורית נהוג להשתמש בממוצעים של 5/6/13 ימים למגמה המשנית נהוג להשתמש בממוצעים של 26/50 ולמגמה הראשית נהוג להשתמש בממוצע של 200/100 ימים. 

הממוצע הנע לבדו אינו כלי טכני אמין במיוחד שכן כל יום ויום כל מניה חוצה ממוצע נע כלשהו. בנוסף הממוצעים הנעים מספקים איתותי שווא רבים ולכן פיתחו לאורך השנים ממוצעים נעים "מתוחכמים" יותר ומתנדים מבוססים על הממוצעים הנעים.

==סוגי ממוצעים נעים ונוסחאות חישוב==

1.ממוצע נע רגיל - הממוצע הנע הרגיל הוא ממוצע של שערי המניה בימים האחרונים, בדרך כלל ממוצע זה מחושב לפי שערי הסגירה של המניה אך ישנם מנתחים טכניים המשתמשים בשער הממוצע של ימי המסחר לצורך חישוב הממוצע הנע.

אופן החישוב של ממוצע נע זה פשוט יחסית:
<math>{P \over N}=MA</math>

* <math>MA</math> - ממוצע נע.
* <math>N</math> - מספר הימים המחושב.
* <math>P</math> - סכום המחירים של המניה ב-N הימים האחרונים (שערי סגירה או שערים ממוצעי של הימים המחושבים).

2.ממוצע נע משוקלל - ממוצע נע משוקלל נותן משקל רב יותר לימי המסחר האחרונים מכיוון שהם "רלוונטיים יותר" מאשר ימי המסחר הקודמים.

3.ממוצע נע אקספוננציאלי - ממוצע נע אקספוננציאלי בדומה לממוצע הנע המשוקלל מתחשב גם הוא יותר בנתונים האחרונים ופחות בנתונים ה"ישנים" אך ההבדל הוא שהממוצע הנע האקספוננציאלי נותן משקל הולך ויורד בצורה אקספוננציאלית לנתונים מהעבר.

החישוב של ממוצע נע אקספוננציאלי:
<math>EMA=PL \times K+EMA(-1) \times (1-K)</math>

* <math>N</math> - מספר הימים המחושב.
* <math>K</math> - מקדם שנוסחתו היא <math>K={2 \over (N+1)}</math>
* <math>PL</math> - מחיר המניה ביום המסחר האחרון.
* <math>EMA(-1)</math> - ערך הממוצע הנע האקספוננציאלי של אתמול.

לדוגמה עבור מקרה הקצה <math>N=1</math> (חישוב ה-<math>EMA</math>, הממוצע הנע האקספוננציאלי, על פני היום השוטף בלבד) מחיר המניה הנוכחי מוכפל ב-1 והממוצע הקודם ב-0 וכך ה-<math>EMA</math> שווה למחיר המניה של היום.

עבור <math>N=2</math> (חישוב ה-EMA על פני היומיים האחרונים) מתקבל <math>K={2 \over 3}</math>, אז מכפילים את מחיר המניה הנוכחי ב-2/3 ואת ה-<math>EMA</math> של היום הקודם ב-1/3 ומקבלים את ה-<math>EMA</math> הנוכחי (זה שמחר יוכפל ב-1/3 ויחד עם מחיר המניה של מחר שיוכפל ב-2/3 יתן את ה-<math>EMA</math> של מחר).

עבור <math>N=6</math> מתקבל <math>K={2 \over 7}</math> ואז מכפילים את מחיר המניה הנוכחי ב-2/7 ואת ה-<math>EMA</math> של אתמול ב-5/7 וכך הלאה.

== קישורים חיצוניים==

* 

קטגוריה:ניתוח טכני
קטגוריה:סטטיסטיקה
קטגוריה:ממוצעים
קשר מים

קשר מים
קשר מים הוא קשר לחיבור שתי רצועות שטוחות. קשר מים הוא היחיד שאינו מעוות את הרצועה בתוכו, ולכן לחיבור רצועות הוא חזק ביותר; מוכר רק קשר אחר לחיבור רצועות שהוא חזק יותר - קשר דייגים כפול, שאינו נוח לקשירה ברצועות. בחבלים, שהחתך שלהם עגול, קשר מים אינו בטיחותי (עלול להחליק תחת עומס) ולכן קשר זה אינו מיועד לחיבור בין חבלים.

שימושים אפשריים שלו בטיפוס ובסנפלינג הם יצירת ריתמה מאולתרת וסגירת לולאת רצועה (סלינג).

הקשר נקשר באמצעות יצירת קשר בוהן ברצועה אחת ועקיבה אחר הלולאה ברצועה השנייה מהקצה השני.

==קישורים חיצוניים==

* [http://wiki.imga.org.il/index.php?title=קשר_מים קשר מים], באנציקלופדיית הטיפוס

קטגוריה:קשרים
טבלת ניתוב

בתקשורת מחשבים, טבלת ניתוב (באנגלית: Routing Table, או RIB - Routing Information Base) היא טבלה המוחזקת במסד נתונים או בקובץ על גבי רכיב כלשהו ברשת תקשורת (נתב), ומשמשת לאחסון המידע הנדרש לניתוב חבילות ברשת. המידע בטבלה כולל את הניתובים האפשריים ברשת לפי כתובת היעד של החבילה, ולעיתים גם את הציון הרלוונטי לכל אחד מהנתיבים כך שבמידה ויש מספר נתיבים לאותו היעד ניתן יהיה לבחור את הטוב מביניהם. הציון נקבע לפי מטריקה הנקבעת בנתב או בפרוטוקול הניתוב. ברוב המוחלט של רשתות התקשורת הניתובים מתייחסים לסביבה המיידית של הרכיב, ומציינים את הרכיב הבא אליו יש להעביר את החבילה על מנת שזו תגיע בסופו של דבר ליעדה. בנייתה של טבלת הניתוב נעשית באופן דינמי תוך שימוש בנתונים העוברים באמצעות פרוטוקולי הניתוב השונים וכן באופן סטטי על ידי הגדרות מקומיות של ניתובים סטטיים.

כיום, בשל גודלן של רשתות התקשורת והעומס הרב בתהליך הניתוב, לרוב נתבים לא משתמשים בטבלאות הניתוב המלאות באופן ישיר, אלא גוזרים מהן טבלאות העברה (Forwarding Tables) המכילות אך ורק את הניתובים הנבחרים עבור היעדים השונים, באופן המאפשר גישה וחיפוש מהירים - אם על ידי שימוש במבני נתונים מתאימים ואם על ידי אחסון בחומרה.

==מבנה טבלת הניתוב==
טבלת הניתוב מכילה עבור כל ניתוב לפחות שלושה נתוני חובה:
# כתובת היעד ברשת - הכתובת אליה אמורה להגיע החבילה בסופו של דבר. בדרך כלל מיוצג באמצעות כתובת ומסיכת רשת.
# מחיר - המחיר המשויך לשורת הניתוב
# כתובת ההופ הקרוב - כתובת הרכיב הבא ברשת אליו יש להעביר את החבילה, בדרכו אל היעד הסופי. במחשבי קצה ברשת, ההופ הקרוב נקרא שער (Gateway), היות שהוא משמש אותם לכניסה לרשת התקשורת.

בנוסף לנתוני חובה אלו, על בסיס מימושים שונים של טבלת הניתוב, היא יכולה להכיל גם את הנתונים הבאים:
# איכות השירות (Quality of Service) המשויכת לנתיב
# קישורים לרשימות סינון המשויכות לנתיב, וקובעות אילו חבילות יכולות לעבור דרכו

{| class="wikitable"
|-
! כתובת היעד
! מחיר
! כתובת ההופ הקרוב
|-
| ........
| ........
| ........
|-
| ........
| ........
| ........
|}

===דוגמה לטבלת ניתוב במערכת ההפעלה חלונות===
במערכת ההפעלה חלונות ניתן להדפיס את טבלת הניתוב הנוכחית על ידי שימוש בפקודה route PRINT. תוצאה לדוגמה של הקשת פקודה זו:
<div style="direction: ltr;">
<pre>
===========================================================================
Active Routes:
Network Destination Netmask Gateway Interface Metric
 0.0.0.0 0.0.0.0 10.0.0.138 10.0.0.20	 25
 10.0.0.0 255.0.0.0 10.0.0.20 10.0.0.20	 25
 10.0.0.20 255.255.255.255 127.0.0.1 127.0.0.1	 25
 10.255.255.255 255.255.255.255 10.0.0.20 10.0.0.20	 25
 127.0.0.0 255.0.0.0 127.0.0.1 127.0.0.1	 1
 224.0.0.0 240.0.0.0 10.0.0.20 10.0.0.20	 25
 255.255.255.255 255.255.255.255 10.0.0.20 10.0.0.20	 1
Default Gateway: 10.0.0.138
===========================================================================
</pre>
</div>

קטגוריה:ניתוב
מטריקה (רשתות)

ברשת תקשורת, מטריקה היא ערך של מגנון הניתוב הקובע באיזה נתיב עדיף להשתמש אם יש מספר נתיבים אל אותו היעד ברשת, כאשר הנתיב עם הערך המינימלי הוא הנתיב המועדף.<ref></ref> טבלת הניתוב מכילה אך ורק את הנתיבים הטובים ביותר האפשריים, ומתעלמת משאר הנתיבים בעלי המטריקות הגבוהות יותר, אך פרוטוקול ניתוב המתבסס על מסד נתונים המכיל את הטופולוגיה של הרשת עשוי להכיל את כלל האפשרויות בלי קשר לעלותן.

המטריקה מחושבת על בסיס נתונים שונים של הניתוב, וכל פרוטוקול מייחס חשיבות שונה לכל אחד מהנתונים. נתונים לדוגמה המשמשים את פרוטוקולי הניתוב הם:
* מספר ההופים אל היעד
* מהירות הנתיב
* הלאג של הנתיב
* אמינות הנתיב
* רוחב הפס שהנתיב מאפשר
* העומס על הנתיב

== הערות שוליים ==
 

קטגוריה:ניתוב
וילי שלגה

וילי שלגה (בגרמנית: Willi Schlage; 24 בדצמבר 1888 - 5 במאי 1940 בברלין), שחמטאי גרמני.
 
בשנת 1910 ניצח בתחרות המבורג (דרג ב'). התמודד במפגשים בין ברלין לפראג (1913), ברלין להולנד (1920) ו-1922 וגרמניה -שוודיה (1922).

שלגה ניצח פעמיים באליפות השחמט בברלין, בשנים 1921 ו-1926.

בשנת 1921 הגיע למקום השלישי בתחרות המבורג (ניצח: ארהרדט פוסט ), חלק מקום 3-5 בתחרות באד אוינהאוזן בשנת 1922 (ניצח: ארהרדט פוסט), חלק מקום 11-13 בתחרות ברלין 1928 (ניצח: אהרון נימצוביץ'), חלק מקום 5-7 בתחרות ברלין 1930 (ניצח: קארל הלינג), חלק מקום 7-8 בתחרות ברלין 1932 (ניצח: קארל הלינג), חלק מקום 8-9 בתחרות סוינמונדה 1932 (ניצח: יסטה סטולץ), חלק מקום 6-7 בתחרות ברלין 1933 (ניצחו: ברתולד קוך וקורט ריכטר), חלק מקום 11 בתחרות באד אאכן בשנת 1935 (אליפות גרמניה השלישית, ניצח: קורט ריכטר), חלק מקום 3-4 בתחרות ברלין 1937 (ניצחו: קרלוס גימארד ולודוויג רלסטאב) וחלק מקום 4-7 בתחרות קרפלד 1938 (ניצחו: אריך אליסקסיס ולודוויג אנגלס). 

בשנת 1935 התמנה שלגה למאמן הראשי של איגוד השחמט הגרמני, ובתפקידו זה אימן את הנבחרת הלאומית של גרמניה להתמודדות באולימפיאדת השחמט 1936. לעזרתו הוא גייס את אלכסנדר אלכין ואת יפים בוגוליובוב.
 
בשנת 1939 אימן שלגה את טובי שחקני הנוער בגרמניה קלאוס יונגה, וולפגנג אונציקר, אדית קלר הרמן ועוד.
 
אחד ממשחקיו המפורסמים, משנת 1910, הוצג בסרטו של סטנלי קובריק 2001: אודיסיאה בחלל כאשר האסטרונאוט פרנק פול משחק שחמט מול המחשב הַאל 9000.

=== לבן: וילי שלגה שחור: ריכרד רטי ברלין 1928===
 

המשחק הזה עובר כמעט מיידית לשלב הסיום, לאחר חילופי כלים מסיביים מיד בסיום הפתיחה. למרות שלשחור שני רגלים פחות בשלב מסוים, המיקום המצוין של המלך ושל הצריח מכריעים את המשחק<ref></ref>.

==קישורים חיצוניים==

==הערות שוליים==

קטגוריה:שחמטאים גרמנים
קטגוריה:גרמנים שנולדו ב-1888
קטגוריה:גרמנים שנפטרו ב-1940
רוי טורנבול בלק

רוי טורנבול בלק (באנגלית: Roy Turnbull Black) (14 בפברואר 1888, ניו-יורק – 27 ביולי 1962, ניו-יורק), שחמטאי אמריקאי ושופט במקצועו.

רוי בלק ניצח באליפות ניו יורק בשנת 1914.

הישגו השחמטאי הגדול ביותר היה ניצחון בכלים השחורים על חוסה ראול קפבלנקה בתחרות ניו-יורק 1911. סיים בתיקו מול חוסה ראול קפבלנקה במשחק אחר והפסיד בשלושה משחקים נוספים.

== קישורים חיצוניים ==

==משחקים מוסברים (באנגלית) == 
=== 1916 ===
* [https://www.youtube.com/watch?v=g0sJSSyu-CM חוסה ראול קפבלנקה מול רוי טורנבול בלק שזכה באליפות ניו יורק בשנת 1914], 17.1.1916, The Queen Hunt! Capablanca vs Black Rice Memorial (1916)
=== 1918 ===
* [https://www.youtube.com/watch?v=W7rYTyNenm4 חוסה ראול קפבלנקה מול רוי טורנבול בלק], 2.11.1918, Your Honor, I Object! Capablanca vs Black New York (1918)

קטגוריה:שחמטאים אמריקאים
קטגוריה:אמריקאים שנולדו ב-1888
קטגוריה:אמריקאים שנפטרו ב-1962
סמל העיר פתח תקווה

[[בול פתח תקווה עליו מבוסס הסמל]]
סמל העיר פתח תקווה הוא הסמל הרשמי של העיר פתח תקווה, והוא משמש את המוסדות המוניציפליים של העיר.

== היסטוריה ==
סמל העיר מבוסס על "בול פתח תקווה", בול דואר שהונפק בפתח תקווה בשנת 1908, אשר יש הרואים בו את הבול העברי הראשון בארץ ישראל. הבול הונפק ביוזמתו של [https://web.archive.org/web/20131017180034/http://www.rishonim.org.il/petach%2Dtikva/Info/founder_show.aspx?id=124 יצחק גולדנהירש], עולה מרומניה אשר הצטרף למקימי העיר בשנות התשעים של המאה ה-19. גולדנהירש חבר למנהל משרד הדואר האוסטרי ביפו במטרה להקים בפתח תקווה סניף דואר חדש, ודרש כי במסגרת הקמת הסניף תנפיק הקונסוליה האוסטרית בול עברי ייחודי לפתח תקווה, שישמש לדואר פנים ולדואר בינלאומי. בסוף שנת 1908 אכן הונפק הבול, אשר עוצב בידי צייר אלמוני.

בהשוואה לטכנולוגיית העיצוב של הימים ההם, בלט הבול בעיצובו ובצבעוניותו הרבה. בראשו התנוסס שם העיר פתח תקווה באותיות עבריות צהובות ומאירות עיניים, ובתחתיתו הוצג מחירו הנקוב - 14 פארה (מטבע עתיק ששימש את האימפריה העות'מאנית).

== עיצוב הסמל המקורי ומרכיביו ==
עיצובו של הסמל נותן ביטוי לפתח תקווה כאם המושבות, ולהיותה סמל להתיישבות הראשונית בארץ ישראל. הציור במרכז הסמל הוא העתק של הציור המקורי שהתנוסס על הבול העברי הראשון, והוא כולל שלושה מרכיבים מרכזיים:
* מחרשה - מסמלת את עבודת האדמה ואת חידוש ההתיישבות היהודית בארץ ישראל, עם הקמת המושבה פתח תקווה בשנת 1878. עד היום, מוצב באחד הצמתים המרכזיים בעיר פסל מפורסם של המחרשה הראשונה בעיר.
* שדות - מסמלים את ייבוש ביצות הירקון ועיבודן לטובת חקלאות.
* עץ תפוזים - מסמל את נטיעת הפרדסים בפתח תקווה ואת חשיבותה של העיר בענף פירות ההדר. הפרדס הראשון, אשר ניטע ב"אחוזת לחמן" על ידי הרב אריה ליב פרומקין, היווה שלב ראשון בכיבוש העבודה העברית על ידי אנשי העלייה השנייה, שבא לידי ביטוי בפרדסי פתח תקווה. בהמשך הוקמו במושבה קבוצות קטיף ואריזה, ופותחו שיטות מתקדמות בכל הקשור לתחום ההדרים.

בתחתית הסמל מוטבע הפסוק , הלקוח מספר משלי, ומדגיש את חשיבות עבודת האדמה. צורתו הכללית של הסמל מבוססת על צורתו של מגן דוד.

== סמליל העיר ==
[[סמליל ממותג של העיר - בין 2008 ל-2023]]
בשנת 2008, במלאת 130 שנים לייסוד המושבה, אימצה העירייה סמליל ממותג, הכולל את שמה לצד הססמה "קצב של עיר, לב של מושבה". אלה מופיעים מתחת לרישום צבעוני שבו נראים שלושה תפוזים. בעקבות מחאה ודיון במועצת העיר, הוחלט ביום 2 באוגוסט 2009 להשיב את הסמל המקורי ולשלבו בחדש. עוד הוחלט כי שני הסמלים יופיעו בפרסומים רשמיים.

בשנת 2023 הוחלף הלוגו כאשר סמל העירייה ניצב לידו ועם הססמה "ממושבה למטרופולין".

== קישורים חיצוניים ==

== הערות שוליים ==

קטגוריה:פתח תקווה: תרבות
פתח תקווה
המשפחה הקדושה

[[הבריחה למצרים מעשה ידי אלברכט דירר.]]
המשפחה הקדושה
המשפחה הקדושה הוא הכינוי בנצרות למשפחתו הקרובה של ישו - מרים אימו, ויוסף, אביו המאמץ.

==חג המשפחה הקדושה==
חג המשפחה הקדושה הוא חג דתי נוצרי הנחוג על ידי נוצרים קתולים לכבוד שלושת בני המשפחה הקדושה.

החג נקבע על ידי האפיפיור ליאו ה-13 בשנת 1893. עד שנת 1969 נחוג החוג ביום ראשון בשבוע שחל באוקטבה (שמונת הימים) שלפני חג ההתגלות (היינו יום ראשון בשבוע שבין ה-7 בינואר ל-13 בינואר כולל שני ימים אלה).

מאז שנת 1969 נחוג החג ביום הראשון בשבוע שחל בין חג המולד וראש השנה הנוצרית (היינו בין ה-25 בדצמבר ל-1 בינואר). בשנים בהם אין יום ראשון בשבוע זה (דבר המתרחש כאשר הן חג המולד והן ראש השנה הנוצרית חלים ביום ראשון - נחוג חג המשפחה הקדושה ביום שישי בשבוע שבין שני חגים אלה. החג הוזז על מנת לאפשר את חגיגת "חג הטבלת האדון" ביום בו נחוג קודם לכן חג המשפחה הקדושה.

החג עצמו אינו חג חובה בקרב הקתולים, אולם חובה להשתתף במיסה מיוחד הנערכת ביום זה בכנסייה.

== שימושים תרבותיים==
קתולים אדוקים נוהגים לרשום בראשי מכתביהם את האותיות "J.M.J" - ראשי תיבות שמות בני המשפחה הקדושה (בדומה לנוהג לכתוב "בס"ד" בקרב יהודים מסורתיים ודתיים).

==קישורים חיצוניים==

* 
* 

קטגוריה:מועדים נוצריים
קטגוריה:ישו
Rude Awakening

Rude Awakening (התעוררות גסת-רוח) הוא האלבום האחרון של להקת הת'ראש מטאל מגאדת' לפני פירוקה ב-2002. הלהקה התאחדה ב-2004 כאשר רק דייב מאסטיין נשאר מההרכב הקודם.

האלבום תוכנן להיות מוקלט בהופעה בארגנטינה, אך לאור מאורעות 11 בספטמבר הלהקה החליטה להקליט את האלבום בארצות הברית.

האלבום דחה כמעט לגמרי את החומרים ה"יותר רכים" של מגאדת' (כמו האלבום Risk, אשר אף שיר מתוכו לא נכלל בהופעה), ונראה כאילו מגאדת' החליטו לחזור להתנהגותם המקורית, ל"ימי המטאל" של שנות ה-80 ותחילת שנות ה-90. השירים בהופעה זו נבחרו על ידי מעריצי הלהקה באתר האינטרנט של הלהקה.

השירים וה-DVD הוקלטו בשתי הופעות, אשר נערכו במשך שני לילות רצופים בנובמבר 2001. ההופעה הראשונה הוקלטה בטוסון, אריזונה, ובלילה לאחר מכן מגאדת' הופיעו בהופעה כמעט זהה (כדי להבטיח שהווידאו והאודיו של ההופעה יצא חלק, וכדי שיהיו יותר אפשרויות עריכה). ההופעה השנייה נערכה בפיניקס, אריזונה.

== רשימת שירים ==
כל השירים נכתבו על ידי דייב מאסטיין, אלא אם צוין אחרת.

=== דיסק 1 ===

#"Dread and the Fugitive Mind" – 4:12
#"Kill the King" – 3:50
#"Wake Up Dead" – 3:26
#"In My Darkest Hour" (מאסטיין, דייוויד אלפסון) – 5:28
#"Angry Again" – 3:22
#"She-Wolf" – 8:17
#"Reckoning Day" (מאסטיין, מרטי פרידמן, אלפסון) – 4:24
#"Devil's Island" – 5:06
#"Train of Consequences" – 4:30
#"A Tout le Monde" – 4:49
#"Burning Bridges" – 4:56
#"Hangar 18" – 4:45
#"Return to Hangar" – 3:54
#"Hook in Mouth" (מאסטיין, אלפסון) – 4:40

=== דיסק 2 ===
#"Almost Honest" (מאסטיין, פרידמן) – 3:57
#"1000 Times Goodbye" – 6:14
#"The Mechanix" – 4:36
#"Tornado of Souls" (מאסטיין, אלפסון) – 5:47
#"Ashes in Your Mouth" (מאסטיין, פרידמן, אלפסון, ניק מנזה) – 6:04
#"Sweating Bullets" – 4:38
#"Trust" (מאסטיין, פרידמן) – 6:46
#"Symphony of Destruction" – 4:50
#"Peace Sells" – 5:22
#"Holy Wars... The Punishment Due" – 8:51

== משתתפים ==
* דייב מאסטיין: שירה, גיטרה
* דייוויד אלפסון: גיטרה בס, קולות רקע
* אל פיטרלי : גיטרה ראשית, קולות רקע
* ג'ימי דגראסו: תופים

==קישורים חיצוניים==

קטגוריה:אלבומי מגאדת'
קטגוריה:אלבומי הופעה באנגלית
קטגוריה:אלבומי וידאו באנגלית
פטריית תה

פטריית תה בגידול מסורתי
פטריית התה היא צורת חיים סימביוטית הבנויה ממארג סימביוטי של שמרים וחיידקים. הסימביוזה נקראת SCOBY שהם ראשי תיבות של "Symbiotic Culture Of Bacteria and Yeast". התוצר של התססה עם SCOBY הוא משקה פרו-ביוטי מסורתי בשם קוֹמְבּוּצָ'ה. קמבוצ'ה מזכירה שמפניה מבחינת הבעבוע העדין שלה. לקמבוצ'ה יכולת להכיל מגוון של טעמים מורכבים ומעודנים. קמבוצ'ה צוברת הכרה בעולם המערבי כמשקה מרענן בטעמים בעל תכולת סוכר נמוכה התומך בבריאות מערכת העיכול. פטריית התה ניזונה מתה וסוכר. הסוכר מפורק כמעט כולו במהלך ההתססה. התוצר הסופי מכיל כמויות קטנות מאוד של סוכר ואלכוהול והוא משופע בנוגדי חמצון ובוויטמינים. נחשבת לאחת מפטריות המרפא הידועות.

==תהליך ההתססה של הקמבוצ׳ה==
רכיבי הבסיס של הקמבוצ'ה הם: תה, סוכר, וסימביוזה המורכבת משמרים ומחיידקים פרו-ביוטיים. תהליך התסיסה מזכיר תהליכי תסיסה\החמצה אחרים כגון החמצת חלב ליוגורט, אולם הוא מורכב יותר כי מדובר בתסיסה דו-שלבית. השלב הראשון מבוצע על ידי השמרים בעוד השלב השני מבוצע על ידי החיידקים הפרו-ביוטיים. בשלב הראשון של התסיסה הסוכרוז הופך, בעזרת השמרים, לגלוקוז ופרוקטוז. בשלב השני, החיידקים הפרו-ביוטיים הופכים את הגלוקוז והפרוקטוז לחומצות (Gluconic acid, Acetic acid) והשמרים הופכים את הגלוקוז והפרוקטוז ל-CO2 שנותן למשקה את הבעבוע האופייני ולאתאנול. בהכנה שגרתית קמבוצ'ה לא מכילה יותר מ-1% אלכוהול והיא בטוחה לצריכה גם על ידי ילדים. החיידקים הפר-ביוטיים יוצרים גם צלולוז שיוצר שכבה צמיגית על פני הנוזל. שכבת הצלולוז הזו נקראת pellicle. פעמים רבות אנשים טועים לחשוב שה-pellicle היא פטריית התה עצמה.

==אופן הכנת הקמבוצ׳ה==
ישנם 2 שיטות נפוצות להכנה ביתית:
התססה מתמדת (continuous brewing) או התססה דו-שלבית.
בהתססה מתמדת ה-SCOBY חשוף לאוויר כל הזמן והמגדל מוציא נוזל קמבוצ'ה ממיכל הגידול ומוסיף במקומו תערובת תה וסוכר. היתרונות של תהליך זה הם הפשטות שלו והתחזוקה הקלה. החסרונות של תהליך זה הם חוסר יכולת להוסיף טעמים וכן איכות המשקה וטעמו הירודים בהשוואה להתססה דו-שלבית או להתססה תעשייתית.
בהתססה דו-שלבית מתקיים השלב הראשון בנוכחות אוויר יחד עם ה-pellicle בדומה להתססה מתמדת. שלב זה נקרא F1. השלב השני מבוצע במיכל אטום עם טעמים נוספים וללא ה-pellicle. מטרת שלב זה לתת טעמים ולשמר את הבועות הנוצרות. שלב זה נקרא F2.

== מקור ==
פטריית התה משמשת מזה מאות שנים להפיכת תה ממותק למשקה חמצמץ ולעיתים תוסס בשם "קומבוצ'ה". מנהג זה נפוץ במזרח הרחוק במשך לפחות אלפיים שנה, וכן במזרח אירופה במשך המאות האחרונות. מסורות של העמים המגדלים את הפטרייה מייחסות למשקה סגולות בריאותיות. פטריית התה הובאה גם לישראל עם העולים מחבר המדינות ומגדלים אותה לשימוש ביתי.

==קישורים חיצוניים==

צנצנת קומבוצ'ה
* 

== הערות שוליים ==

קטגוריה:תה
קטגוריה:פטריות
יוסה

יוסה או יוסף, על פי הברית החדשה הוא השני מבין אחי ישו.

על פי המסופר בבשורה על-פי מרקוס ו' 3, ישו מתואר כבנה של מרים וכאחיהם של יעקב, יוסה, יהודה ושמעון (ועוד מוזכרות אחיות בלא ציון שמם).

בבשורה על פי מרקוס ט"ו 40 מתוארות הנשים הנוכחות בצליבת ישו ומצוינת אימו של ישו בתיאור "מרים, אימם של יעקב הקטן ושל יוסה".

תיאורים אלה מופיעים גם בבשורה על-פי מתי, אולם שם מכונה יוסה בשם "יוסף" או "יוסס".

בימי הביניים זוהה יוסה עם יוסף בר-סבא המוזכר במעשי השליחים כמועמד להפוך לאחד מהשליחים לאחר מותו של יהודה איש קריות.

כמו כן יוסה מופיע כשלישי בסדר הירושה (השם מופיע בצורה "יוסטוס") אחרי ישו (אחרי יעקב ואחרי שמעון מירושלים) בספרו של אוסביוס מקיסריה "ההיסטוריה של הכנסייה".

==ראו גם==
* מערת הקבורה של ישו

קטגוריה:ישו
ביטון

בִּיטוֹן או בוטון/די בוטון, הוא שם משפחה יהודי ספרדי נפוץ שהתגלגל מהמילה הלטינית "ויטאס" (חיים בעברית). רוב נושאי שם משפחה זה הם צאצאי יהדות מרוקו. שם המשפחה הופיע בתעודות מספרד כבר במאה ה-14. על פי נתוני הלמ"ס, נכון ל-2017, השם ביטון הוא החמישי בשכיחותו בישראל, אחרי כהן, , ו.

== הערות שוליים ==

קטגוריה:שמות משפחה ביהדות צפון אפריקה
יהודה, אחי ישו

יהודה, על פי המסופר בברית החדשה, היה אחד מבניו של יוסף ואחיו של ישו.

על פי המסופר בבשורה על-פי מרקוס ו' 3, מתואר ישו כבנה של מרים וכאחיהם של יעקב, יוסה, יהודה ושמעון (ועוד מוזכרות אחיות בלא ציון שמן).

יש המזהים את יהודה כאחד מהשליחים המכונה יהודה השליח (המכונה בבשורה על-פי לוקאס בשם "יהודה מיעקב" כאשר השם מפורש כ"יהודה אחי יעקב" - וכך תורגם הביטוי בתנ"ך המלך ג'יימס).

לפי סברה אחת יהודה הוא השליח תומאס הקדוש. מקור השם "תומאס" הוא מהמילה "תאום", ובארמית וביוונית הוא נקרא בשם "דידמוס" שמשמעו "תאום". על פי הסברה, יהודה נקרא בשם זה בשל דמיונו לישו ועל מנת להבדילו מיהודה איש קריות.

ישנה מסורת נוצרית לפיה יהודה כתב את איגרת יהודה - אחד מספרי הברית החדשה.

==צאצאים==
הגסיפוס, היסטוריון נוצרי מהמאה השנייה מזכיר בכתביו צאצאים של יהודה החיים ברומא בתקופת הקיסר הרומי דומיטיאנוס. אוסביוס מקיסריה בספרו "תולדות הכנסייה" (ספר שלישי, פרקים 19–20) מספר כי דומיטיאנוס הורה על הריגת כל צאצאי דוד המלך, וכי כופרים הסגירו את הנכדים של יהודה (אחיו של ישו) שהיו צאצאי דוד המלך, אולם לאחר משפט שחרר דומטיאנוס את הנכדים. בהמשך מציין אוסביוס כי בתקופת שלטונו של הקיסר טראיאנוס הוצא להורג יהודה קיריאקוס - נכדו של יהודה.

קטגוריה:ישו
בדיקות אינטגרציה

בדיקות שילוב למודול [[כיסא מפלט למטוס, כאשר הוא על הקרקע]]
בדיקת אינטגרציה, הנקראת גם בדיקת שילוב (לפי האקדמיה ללשון: בדיקת כילול), היא אחת מסדרה של בדיקות המבוצעת בתהליך מחקר ופיתוח, במטרה לבדוק את ההשפעה שיש לחלק מוגדר במערכת עם חלקים אחרים במערכת ועם מערכות מקבילות ומשיקות. בדיקות האינטגרציה מבוצעות על ידי חיבור של כמה מודולים בודדים ומחברים אותם למערכת או לתת מערכת, או למערכת חיצוניות. 

בדיקות האינטגרציה מבוצעות בדרך כלל לאחר שכל בדיקות היחידה התבצעו.

גורמים ראשיים הנבדקים בבדיקות האינטגרציה הם הפונקציונליות והביצועים המרכזיים של המערכת בהינתן המודולים השונים.

ישנן כמה רמות בבדיקה עצמה: 
# בדיקת שילוב בין רכיבים שונים בתוך המערכת, אשר מתבצעת לאחר בדיקת כל רכיב על ידי בדיקת יחידה. 
# ביצוע שילוב בין מרכיבי המערכת לבין הסביבה בה הם מיועדים לפעול. באינטגרציה שכזאת יש לצד המפתח שליטה רק על צד אחד מהממשק המיועד, לכן ישנה חשיבות בתאימות של המרכיבים, ואי תאימות שכזאת צפויה להתגלות בשלב בדיקות האינטגרציה. לרוב, בדיקות שכאלה, נקבעות מראש על ידי ראשי הפרויקט, כדי שבסופו של תהליך יהיה ממשק חלק בין המודולים שהוכנו לבין מודולים קיימים וסביבת העבודה כולה. לעיתים, מתבצעות בדיקות שכאלה אל מול מספר סביבות, וסביבות משתנות, כל זאת תלוי ביעד הפרויקט ובמטרות שהוצבו.

ישנן מספר צורות עבודה לביצוע הבדיקות, רובן מבוססות על בסיס הבדיקה, המוגדר במסמכי האפיון ובארכיטקטורת המערכת (למשל בתוכנה, ארכיטקטורת תוכנה כגון עיצוב מעלה-מטה ומטה-מעלה).

בפיתוח תוכנה, בדיקות אינטגרציה עשויות לכלול גם ביצוע בדיקות לתכונות לא פונקציונליות בתוכנה, למשל בדיקת עומסים או אבטחת מידע.
בפיתוח חומרה, בדיקות אינטגרציה עשויות לכלול גם בדיקות הרכבה פיזית של המעגל המודפס לתוך המוצר הכולל.

== ראו גם ==
* שילוב מערכות

==הערות שוליים==

קטגוריה:בדיקות תוכנה
קטגוריה:בדיקות במחקר ופיתוח
לולאת פרפר אלפיני

פרפר אלפיני
שלבים בהכנת לולאת פרפר אלפיני
לולאת פרפר אלפיני היא קשר המשמש בטיפוס. הקשר מאפשר התחברות לחבל מתוח והפעלת כוח בניצב לכיוון החבל.

השימוש האלפיני בקשר נעשה בדרך כלל כאשר קבוצת אנשים הולכת על שלג; במצב זה יחוברו כל האנשים מלבד אלו שבקצה בעזרת הקשר. בסנפלינג משתמשים פעמים רבות בלולאה כך שהמשלח מתחבר לחבל האבטחה של הגולש (לאבטחת עצמו).

יתרונותיו של הקשר טמונים בכך שכמעט ואינו מחליש את החבל וגודל הלולאה ניתן לכוונון קל יחסית.
עם זאת, קשה מאוד ליצור אותו ביד אחת והוא דורש מיומנות מסוימת.

==קישורים חיצוניים==

קטגוריה:קשרים
חסרי-כנף

חסרי-כנף או חשוכי כנף (שם מדעי: Apterygota) היא תת-מחלקה קטנה של חרקים חסרי כנפיים, הדבר נכון לגביהם בהווה אך גם בעבר האבולוציוני שלהם. בשלב הנימפה הכנפיים שלהן קטנות ודומות לבוגר והעור שלהן דק ושקוף או בעל שקיפות בינונית. התיעוד הראשון בהיסטוריית חקר המאובנים שלהן הוא מתקופת דבון (אחת מתקופות הפלאוזואיקון).

==קישורים חיצוניים==

* 

קטגוריה:חרקים
קטגוריה:בעלי חיים שתוארו ב-1888
קטגוריה:טקסונים קיימים שהתפתחו בדבון
אל מייקלס

אלן ריצ'רד "אל" מייקלס (אנגלית: Alan Richard "Al" Michaels; נולד ב-12 בנובמבר 1944) הוא שדרן ספורט יהודי-אמריקני.

== קריירה ==
מייקלס נולד בברוקלין, ניו יורק ועבר בצעירותו ללוס אנג'לס. הוא החל את קריירת השדרן במשחקי קולג' ולאחר מכן שידר את משחקי הסינסינטי רדס וסן פרנסיסקו ג'איינטס.

מייקלס עבד במשך שלושה עשורים (1977 - 2006) עבור רשת ABC ומאז 2006 עבור רשת NBC. זכה בפרסים רבים, ביניהם פרס אמי. זכה גם להטביע כוכב בשדרת הכוכבים של הוליווד. מייקלס הוא אחד מן השדרים האמריקאים הבודדים ששידר משחקי אליפות בארבעה ענפי ספורט שונים: וורלד סיריס (בייסבול), סופרבול (פוטבול), גביע סטנלי (הוקי קרח) וגמר אליפות ה-NBA (כדורסל). מייקלס שידר גם קרבות איגרוף.

התפרסם במיוחד כאשר שידר את נס על הקרח - ניצחונה המדהים של נבחרת ארצות הברית בהוקי קרח על נבחרת ברית המועצות 3-4 בדרך לזכייה במדליית הזהב באולימפיאדת החורף של 1980, שבו טבע את המשפט האלמותי "האם אתם מאמינים בניסים? כן!" ואת רעידת האדמה שהתרחשה דקות אחדות לפני פתיחת המשחק השלישי של הוורלד סיריס של שנת 1989 בסן פרנסיסקו (מייקלס אף היה מועמד לזכייה נוספת בפרס אמי על דיווחי החדשות שהעביר על תוצאות רעידת האדמה).

כאשר החלה רעידת האדמה, שותפו לשידור השתתק, אך מייקלס הספיק לומר "אני אומר לך, יש לנו רעידת---" לפני שהשידור נקטע. כאשר השידור התחדש לאחר כ-15 דקות, פתח מייקלס את השידור בהומור ואמר "זו הייתה פתיחת המשחק הדרמטית ביותר בתולדות הטלוויזיה".

בשנת 2020 נבחר להיכל התהילה של הבייסבול.

מייקלס נשוי ואב לשתי בנות. מתגורר בלוס אנג'לס. הופיע במספר סרטים וסדרות טלוויזיה, בחלקם בתפקיד עצמו.

==קישורים חיצוניים==

* [http://espn.go.com/abcsports/wwos/80hockeyteam.html מדוע הם קוראים לזה נס?], באתר ABC Sports
* [http://mlb.mlb.com/news/wall/article.jsp?content_id=23684180&partnerId=aw-7581546991621941011-997 ריאיון עם אל מייקלס] על רעידת האדמה ששידר בשידור חי

קטגוריה:ניו יורק: אישים
קטגוריה:פרשני כדורסל אמריקאים
קטגוריה:פרשני כדורסל יהודים
קטגוריה:שדרני רדיו וטלוויזיה אמריקאים
קטגוריה:שדרני רדיו וטלוויזיה יהודים
קטגוריה:זוכי אמי בתוכניות ספורט
קטגוריה:יהודים אמריקאים
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:שדרני ספורט
קטגוריה:תקשורת ספורט בארצות הברית
קטגוריה:חברי היכל התהילה של הבייסבול
קטגוריה:סינסינטי רדס
קטגוריה:סן פרנסיסקו ג'איינטס
קטגוריה:אמריקאים שנולדו ב-1944
פרנצ'סקו סוריאנו

פרנצ'סקו סוריאנו
פרנצ'סקו סוריאנו (באיטלקית: Francesco Soriano; נולד ב-1548 או 1549, נפטר ב-1621) היה מלחין איטלקי מתקופת הרנסאנס. הוא היה אחד החברים המוכשרים והמיומנים באסכולה הרומאית בדור הראשון שאחרי ג'ובאני פלסטרינה.

סוריאנו נולד בסוריאנו, סמוך לוויטרבו. הוא למד ב"בזיליקה די סן ג'ובאני אין לטראנו" ברומא אצל כמה מורים, ביניהם פלסטרינה, הוסמך לכמורה בשנות ה-70' של המאה ה-16 ובשנת 1580 היה למאסטרו די קאפלה ב"סן לואיג'י דאי פרנצ'זי", גם היא ברומא. ב-1581 עבר למנטובה, שם קיבל משרה בחצר גונזגה, אבל ב-1586 חזר לרומא שם נשאר עד סוף חייו ועבד כמנצח מקהלה בשלוש כנסיות נפרדות, ביניהן הקאפלה היוליאנית בכנסיית פטרוס הקדוש. סוריאנו פרש בשנת 1620.

סוריאנו עבד עם פליצ'ה אנריו בתיקון ספר התפילות הקתולי להתאימו לדרישות הקונטרה-רפורמציה, עבודה שפלסטרינה לא הספיק להשלים.

מבחינה סגנונית, המוזיקה של סוריאנו דומה מאוד לזו של פלסטרינה, אך במידת מה ניכרת בה השפעתן של המגמות המתקדמות שרווחו סמוך למפנה המאה. הוא אימץ את הסגנון הפוליכוראלי של האסכולה הוונציאנית ובה בשעה המשיך במסורת הכתיבה הפוליפונית החלקה של פלסטרינה; כן נטה למרקמים הומופוניים, שהקלו בדרך כלל על הבנת הטקסט המושר. 

סוריאנו כתב מיסות, מוטטים (חלקם לשמונה קולות), מזמורי תהילים (קובץ אחד, שיצא בוונציה בשנת 1616, כתוב ל-12 קולות ובסו קונטינואו), פסיונים לכל אחת מבשורות השליחים (מתאוס, מרקוס, לוקאס ויוהנס),אנטיפונים מריאניים וכמה ספרי מדריגלים. הפסיונים שלו הם מבשרים משמעותיים למוזיקה המפורסמת יותר, שנכתבה לאותם טקסטים בתקופת הבארוק, כגון אלה של יוהאן סבסטיאן באך; הם כתובים בסגנון מאופק אך דרמטי, תוך ניסיון מסוים לאפיין דמויות. במידה ידועה, הם מבשרים את האורטוריה, בשילוב של קולות סולו, מקהלה ותפקידי דמויות ללא משחק, אבל בסגנון המקורב יותר לזה של פלסטרינה מאשר לכל כתיבה בארוקית.

== לקריאה נוספת ==

* "פרנצ'סקו סוריאנו" מילון גרוב החדש למוזיקה ומוזיקאים בעריכת סטנלי סיידי 1980 
* "מוזיקה ברנסאנס" ניו יורק, נורטון ושות' 1954 

==קישורים חיצוניים==

קטגוריה:האסכולה הרומאית
קטגוריה:מלחינים איטלקים במאה ה-16
קטגוריה:מלחינים איטלקים במאה ה-17
קטגוריה:ילידי 1549
קטגוריה:נפטרים ב-1621
צפון בראבנט

צפון בראבנט (בהולנדית: ) הוא מחוז הנמצא בחלקה הדרומי של הולנד. המחוז גובל עם בלגיה בדרום, עם זיילנד במערב, עם נהר המז בצפון ובדרום מזרח עם לימבורג ובירתו היא העיר דן בוס. מועצת המחוז מונה 79 מושבים והיא כפופה לנציב המלך. הנציב הנוכחי הוא וים ון דר דונק (Wim van de Donk). שטח המחוז עומד על כ־4,919 קמ"ר (השני בגודלו) ואוכלסייתו היא כ־2,415,946 איש (השלישי בגודלו). צפיפות האוכלוסייה במחוז עומדת על 491 איש לקמ"ר.

לפי נתוני הלשכה המרכזית לסטטיסטיקה של הולנד משנת 2002/2003, 24% מאוכלוסיית המחוז הם חסרי דת, 6% מהתושבים פרוטסטנטים, 64% קתולים, 4% מוסלמים ו־1% מגדירים את עצמם אחרת.

==קישורים חיצוניים==

* 

* 

*
קטגוריה:הולנד: מחוזות
פרס היינריך היינה

[[דיוקן היינריך היינה מאת מוריץ דניאל אופנהיים, 1831]]
פרס היינריך היינה (בגרמנית: Heinrich-Heine-Preis) הוא פרס ספרותי, הקרוי על שמו של היינריך היינה, מגדולי השירה והספרות של גרמניה. הפרס ניתן בדיסלדורף, עיר הולדתו של היינה, ב-13 בדצמבר, שהוא יום הולדתו.

== היסטוריה ==
הענקת פרס היינריך היינה בדיסלדורף החלה בשנת 1972, עם חגיגות 175 שנה להולדתו של היינה. בתחילה חולק הפרס אחת לשלוש שנים, ומשנת 1981 הוא מחולק אחת לשנתיים. לזוכה בפרס מוענקים, מלבד היוקרה הכרוכה בקבלתו, גם 50,000 אירו.

הפרס מוענק לאישיות שבאמצעות יצירתה, ותוך התייחסות לזכויות האדם בהתאם לרוח עבודתו של היינה, תרמה לקידום רווחתם האנושית והפוליטית של בני האדם; קידמה את ההבנה ההדדית בין בני האדם, וסייעה להבנה כי כל בני האדם שייכים לקבוצה אחת: האנושות.

עם הזוכים בפרס היינריך היינה נמנים סבסטיאן הפנר (1978), מקס פריש (1989), ואלפרידה ילינק (2002). בדצמבר 2008 הוענק הפרס לסופר הישראלי עמוס עוז, שרבים מספריו תורגמו לגרמנית, וב-2024 לדויד גרוסמן.

פרס ספרותי בעל שם זהה התקיים בגרמניה המזרחית החל משנת 1953, וחדל להתקיים בשנת 1990, לאחר איחוד גרמניה.

==זוכי הפרס==
* 1972 קארל צוקמאייר
* 1975 פייר ברטאו (Bertaux)
* 1978 סבסטיאן הפנר
* 1981 ואלטר ינס (Jens)
* 1983 קארל פרידריך פון וייצזקר (Weizsäcker)
* 1985 גינטר קונרט (Kunert)
* 1987 מריון דנהוף (Dönhoff)
* 1989 מקס פריש
* 1991 ריכרד פון וייצזקר
* 1993 וולף בירמן
* 1996 ולדיסלב ברטושבסקי (Bartoszewski)
* 1998 הנס מגנוס אנצנסברגר (Enzensberger)
* 2000 וינפריד גיאורג זבאלד
* 2002 אלפרידה ילינק
* 2004 רוברט גרנהארד (Gernhardt)
* 2006 פטר הנדקה
* 2008 עמוס עוז
* 2010 סימון וייל (Veil)
* 2012 יורגן האברמס
* 2014 אלכסנדר קלוגה
* 2016 א. ל. קנדי
* 2018 לאולוקה אורלנדו
* 2020 רייצ'ל סלמנדר
* 2022 יורי אנדרוכוביץ'
* 2024 דויד גרוסמן

==ראו גם==
*ספרות גרמנית

==קישורים חיצוניים==
* 

==הערות שוליים==

היינריך היינה, פרס
מתחם הטניס הבין-לאומי על שם ח'ליפה

מתחם הטניס הבין-לאומי על שם ח'ליפה הוא מתחם טניס הנמצא בדוחה, בירת קטר.

המתחם שייך לפדרציית הטניס של קטר ומנוהל על ידה. במתחם נערך טורניר מסבב הגברים (אליפות קטר אקסון מובייל הפתוחה) ובעבר נערך בו גם טורניר ממסבב הנשים (אליפות קטר טוטאל הפתוחה). בנוסף נערכו במתחם משחקי הטניס והסקווש במסגרת משחקי אסיה בשנת 2006. כמו כן אירח המתחם בין השנים 2008–2010 את אליפות סבב ה-WTA{{כ}}. המתחם נפתח ב-16 בדצמבר 1992. הוא כולל 27 מגרשי טניס, ואצטדיון מרכזי עם תכולה של 4,106 צופים.

==קישורים חיצוניים==

*[https://web.archive.org/web/20080509172046/http://www.qatartennis.org/aboutus.htm אתר פדרציית הטניס של קטר]

קטגוריה:אצטדיוני טניס
קטגוריה:דוחה: מבנים
קטגוריה:דוחה: ספורט
עגמה

עגמה (בגעז: ዓጋመ, באמהרית: ዓጋሜ, תרגום: "פורה") הוא מחוז היסטורי בצפון אתיופיה וכיום חלק ממדינת תיגראי. על פי המסורת האתיופית, המחוז היה מקום לידתה של מלכת שבא. בירתו ההיסטורית של המחוז היא העיר אדיגרט. המחוז הוא גם מקום מושבם ההיסטורי של האירובים.

עגמה היה בעברו חלק מממלכת דעמת ויותר מאוחר חלק מממלכת אקסום. האזכור הכתוב הראשון של האזור הוא במונומנטום אדוליטנום שנכתב במאה ה-3. במהלך ימי הביניים המחוז נכלל בתוך ממחוז בור שכלל חלקים ממדינת עפר ומרכז אריתריאה.

עגמה היה גם מרכזה של שושלת השליטים אשר שלטו על האזור מתקופת השופטים עד למהפכה האתיופית ב-1974.

==לקריאה נוספת==
<div style="direction: ltr;">
*Tsegay Berhe G. Libanos, "ˁAgamä" in Siegbert Uhlig (Editor), Encyclopaedia Aethiopica: A-C, Otto Harrassowitz Verlag, 2003, , p. 137-138
</div>

== הערות שוליים ==

קטגוריה:אתיופיה: מחוזות היסטוריים
קטגוריה:תיגראי
פאולו קוואליאטי

פאולו קוואליאטי (באיטלקית: Paolo Quagliati; סביבות 1555 - 16 בנובמבר 1628) היה מלחין איטלקי מראשית תקופת הבארוק וחבר באסכולה הרומאית. הוא היה בין המלחינים שיצרו בתקופת המעבר בין הסגנונות של שלהי תקופת הרנסאנס וראשית תקופת הבארוק. 

כן היה אחד הראשונים שכתבו מדריגלים לקול סולו במרכז המוזיקלי השמרני של רומא.

== חייו ==
קוואליאטי נולד בקיוג'ה למשפחת אצולה. את רוב חייו עשה בשירותן של משפחות מלוכה ואצולה שונות. בשנת 1594 היה לאזרח רומא ובין השנים 1605 ל-1608 עבד בשירותו של החשמן אודוארדו פארנזה. ככל הנראה, היה נגן עוגב ב"סנטה מריה מאג'ורה" משנת 1608, בקירוב, עד מותו. במהלך הזמן הזה גם שירת כנגן עוגב באירועים רשמיים שונים ברומא ובסופו של דבר התמנה לראש לשכתו הפרטית של האפיפיור גרגוריוס החמישה עשר. סמוך לסוף חייו זכה לכבוד, אם לא לתהילה, בקרב עמיתיו המלחינים,
אם לשפוט על פי קובצי המוזיקה שהוקדשו לו, אך אפשר שההוקרה נבעה לאו דווקא מאיכות המוזיקה שיצר אלא מקשריו הישירים אל האפיפיור ומן ההשפעה העצומה שהייתה לו.

== יצירות וסגנון ==

מבחינה סגנונית, המוזיקה של קוואליאטי צלולה ואלגנטית ועל פי רוב הוא עושה שימוש בהרמוניות דיאטוניות פשוטות. כמה מספרי המדריגלים שלו כתובים בשתי גרסאות: אחת לשירה בתפקידי קולות שווים, בסגנון הרנסאנס הישן, ואחרת במה שהוא מכנה סגנון "ריק", לקול יחיד עם ליווי אינסטרומנטלי. אלה היו דוגמאות לסגנון המונודיה הבארוקי החדש, והוא מציין זאת בפירוש בהקדמה לפרסום שלו משנת 1608: "החלטתי להתאים את כתיבתי לשני הטעמים." קוואליאטי היה כנראה הראשון שהוציא לאור מדריגלים לקול סולו ברומא, אף כי מונודיה בצורת מדריגלי סולו הייתה קיימת כבר יותר מעשרים שנה בצפון איטליה.

קוואליאטי כתב מוזיקה ווקאלית, הן לקודש והן לחול, ואף יצירות אינסטרומנטליות. המוזיקה האינסטרומנטלית שלו אין כמעט הבחנה סגנונית בין יצירות, הנושאות תוויות מסוימות, כגון ריצ'רקאר או קנצונה; נוהל זה, שמלחיני התקופה נקטו בו מדי פעם, מטריד לא מעט את המוזיקולוגים, המשתדלים למיין לסוגיה את המוזיקה בתקופת המעבר בין רנסאנס לבארוק. על פי המוסכמות, "קנצונה" בסביבות 1600 הייתה יצירה אינסטרומנטלית מחולקת לפרקים, בעוד ש"ריצ'רקאר" היה תרגיל קונטרפונקטי חמור למדי, מאבות הפוגה; יצירתם של מלחינים אחדים, כגון קוואליאטי, מאלצת את החוקרים להגדיר מונחים אלה כבלתי מדויקים בשימוש.

מבין יצירותיו הגדולות ששרדו, אחת המעניינות ביותר היא La sfera armoniosa, הכוללת לא פחות מ-25 פרקים נפרדים ובהם קטעי סולו ודואטים ווקאליים, כולם בליווי כינור. חלק גדול ממנה כתוב בסגנון הקונצ'רטאטו, שהובא לרומא מצפון איטליה, אף כי מלחין ונציאני היה חושב אותו לנרפה מדי. קוואליאטי כתב יצירה גדולה זו לכלולות אחיינו של האפיפיור עם איזבלה ג'זואלדו, בתו של המלחין המפורסם בנטיותיו הרצחניות, קרלו ג'זואלדו.

== לקריאה נוספת== 
* "פאולו קוואליאטי", מילון גרוב החדש למוזיקה ומוזיקאים, לונדון, מקמילן 1980 

==קישורים חיצוניים==

קטגוריה:מלחינים מתקופת הבארוק
קטגוריה:נגני עוגב איטלקים
קטגוריה:האסכולה הרומאית
קטגוריה:ילידי 1555
קטגוריה:נפטרים ב-1628
קטגוריה:מלחינים איטלקים במאה ה-16
קטגוריה:מלחינים איטלקים במאה ה-17
ניתוב סטטי

ניתוב סטטי (באנגלית: Static Routing), בתקשורת מחשבים, הוא ניתוב קבוע המוגדר לרכיב ברשת, בניגוד לניתוב דינמי הנלמד מפרוטוקול ניתוב כלשהו. ניתוב סטטיים מגדירים באופן קשיח את הנתיבים שבהם יש להשתמש כדי לנתב מידע ברשת, והם בדרך כלל נקבעים מראש על ידי מנהל הרשת. עקרונית ניתן להגדיר כל רשת מחשבים כך שתנתב את המידע באמצעות ניתובים סטטיים בלבד, אולם חוסר היכולת של רשת כזו להתגבר על תקלות או שינויים ברשת מהווה חיסרון משמעותי ביותר, כמו גם הקושי הניהולי הנדרש כדי לתחזק את הרשת לאורך זמן. במידה ואכן מתרחש שינוי ברשת המוגדרת לעבוד באמצעות ניתובים סטטיים בלבד, מנגנון הניתוב מופרע ולא יחזור לעבוד עד שמנהל הרשת יגדיר את מסלולי הניתוב החדשים לרכיבים הרלוונטיים.

יחד עם זאת, יש לניתובים סטטיים שימושים הגיוניים ברשתות המבוססות על ניתוב דינמי, בעיקר כדי להגדיר את ניתוב ברירת המחדל וכדי לקבע מסלולים מראש על ידי מנהל הרשת גם אם הם אינם המסלולים הנבחרים לפי מטריקת הניתוב, על מנת לנצל טוב יותר את משאבי הרשת.

== דוגמאות ==
=== הגדרת ניתוב סטטי בנתב סיסקו ===
על גבי נתבי סיסקו, הפקודה:
<div style="direction: ltr;">
<blockquote><code>configure terminal<br />
ip route 10.10.20.0 255.255.255.0 192.168.100.1</code></blockquote>
</div>
מגדירה לנתב ניתוב סטטי של חבילות המיועדות לטווח הכתובות 10.10.20.0-10.10.20.255 דרך הרכיב שכתובתו 192.168.100.1. הפקודה:
<div style="direction: ltr;">
<blockquote><code>configure terminal<br />
ip route 0.0.0.0 0.0.0.0 192.168.100.1</code></blockquote>
</div>
מגדירה לנתב את ניתוב ברירת המחדל לרכיב שכתובתו 192.168.100.1.

=== הגדרת ניתוב סטטי בחלונות ===

בחלונות, הפקודה:
<div style="direction: ltr;">
<blockquote><code>route ADD 157.0.0.0 MASK 255.0.0.0 157.55.80.1 METRIC 3
</code></blockquote></div>
מגדירה ניתוב סטטי של חבילות המיועדות לטווח הכתובות 157.0.0.0-157.255.255.255 דרך הרכיב שכתובות 157.55.80.1. כמו כן הפקודה משייכת לניתוב זה את המטריקה 3, כך שמערכת ההפעלה יכולה לתעדף בין הניתוב הסטטי המוגדר לבין מסלולי ניתוב אחרים, במידה ויש כאלו.

== ראו גם ==
* טבלת ניתוב

קטגוריה:ניתוב
קטגוריה:תקשורת מחשבים